kardosdrur/scandi-wiki huggingface dataset:
Varvara Hasselbalch

Sonia Varvara Hasselbalch, baronesse Heyd, født Hasselbalch (16. april 1920 i København – 3. april 2008 samme sted) var en dansk fotograf og forfatter.

Hasselbalch var datter af fabrikant Erik Hasselbalch og Louise født baronesse von Plessen og dermed oldebarn af den russiske fyrstinde Gagarina og den danske diplomat i Sankt Petersborg, Otto von Plessen. Hendes mor var konkurrencerytter. Hun voksede op i det enorme Plessenske Palæ (nu Domus Medica) i Kristianiagade 12 i København.

Hun blev udlært fotografmester hos d'Ora i Paris og Uggla i Stockholm. I 1943 åbnede hun fotoatelieret Varvara Foto i København med filial i London.

Under Anden verdenskrig var hun ambulancefører og senere lastbilchauffør for Fransk Røde Kors. Hun smuglede også fanger og breve ud af tyskernes lejre. Hun skrev Menig 5272 om sine oplevelser hos Røde Kors. Bogen blev beslaglagt af Gestapo, men solgt illegalt som Varvaras kogebog. Hun arbejdede også for den danske modstandsbevægelse. Hun blev i 2002 hædret med den franske æresorden Æreslegionen. Efter krigen lavede hun fotoreportager i det meste af verden og udstillede både i udlandet og i Danmark.

I den brede offentlighed blev Varvara Hasselbalch kendt for sin medvirken i tv-portrættet om veninden Erna Hamilton, Grevinden på tredje, der blev sendt på DR. Senere blev der lavet et tv-portræt Varvara – uden mors velsignelse af Per Wennick.

Hun var gift tre gange og fik en søn.

Hun boede til sin død på Grønningen (København) med udsigt til Kastellet og ligger begravet på Garnisons Kirkegård.

Bibliografi 
 Menig 5272 (1944).
 Madeira (1955).
 Min fandenivoldske mor (1993) – .
 Fra Adel til Lægestanden / Alice Maud Guldbrandsen (1995) – .
 Varvaras verden (1997) – .

Referencer 

 Per Wennick: "Varvara – uden mors velsignelse" (2005) på DR Bonanza.

Eksterne henvisninger 
 

Fotografer fra Danmark
Modstandsfolk fra Danmark
Riddere af Æreslegionen
Danskere i 1900-tallet
Selvbiografer fra Danmark
Dansksprogede forfattere fra Danmark
Varvara
Poul Eefsen

Poul Valdemar Eefsen (født 19. september 1925 i Uggelhuse ved Randers, død 8. april 2008) var en dansk jurist og politimand, der i perioden 1975-1995 var politidirektør i København. 

Inden han blev politidirektør, havde Poul Eefsen gjort karriere i landbrugs- og justitsministeriet. Som politidirektør blev han upopulær i dele af den københavnske befolkning for sin håndtering af 18. maj-urolighederne i 1993, hvor der for første gang i fredstid blev affyret skud mod demonstranter, men han var generelt vellidt inden for korpset på grund af sit meget aktive forsvar for politiets aktioner.

Eksterne henvisninger 
 
 "Poul Eefsen er død", dr.dk, 9. april 2008
 Resumé af kommissionsundersøgelsen vedrørende begivenhederne på Nørrebro den 18. maj 1993

Jurister fra Danmark
Politifolk fra Danmark
Ærkebiskop af Canterbury

Ærkebiskoppen af Canterbury er foruden at være biskop i Canterbury også den engelske kirkes øverste leder samt hele den anglikanske kirkes åndelige overhoved på verdensplan. Den nuværende ærkebiskop siden 2013 er Justin Welby.

Ærkebiskoppen af Canterbury er ærkebiskop for en kirkeprovins, der udgør de sydlige to tredjedele af England. Den anden engelske ærkebiskop, ærkebiskoppen af York, er ærkebiskop for den nordlige tredjedel, men ærkebiskoppen af Canterbury har forrang og regnes dermed for den øverste gejstlige leder (primas) for hele England.

Den første ærkebiskop af Canterbury var Augustin af Canterbury (598-604). Posten har også været beklædt af bl.a. Anselm af Canterbury (1093-1109).

Eksterne henvisninger 

 

Kirkelige titler
Canterbury, Ærkebiskop af
England
Anglikanske bispedømmer
Falcon 1

Falcon 1 var en delvist genbrugelig raket til opsendelse af satellitter. Den blev designet og bygget af rumfartsfirmaet SpaceX, der er grundlagt af Elon Musk, med det formål at tilbyde kommercielle opsendelser af satellitter.

Raketten har to trin, der begge bruger en kombination af flydende ilt og forfinet petroleum. Første trin får sin kraft fra en enkelt Merlin-raketmotor og andet trin bruger en Kestrel-motor.

Der har mellem 2006 og 2008 været fire testopsendelser af Falcon 1. De tre første testopsendelser fejlede helt eller delvist, mens den sidste testopsendelse succesfuldt kom i kredsløb. Falcon 1 overgik herefter til operationel status, hvor den første, og eneste, kommercielle opsendelse fandt sted i juli 2009.

Falcon 1 blev udviklet til storebroderen Falcon 9 der har ni Merlin-motorer. Falcon 9 skal kunne bære en bemandet Crew Dragon-rumkapsel.

SpaceX har modtaget penge af NASA til at udvikle Falcon til COTS (Commercial Orbital Transportation Services). 

Raketter
Synkronlyd

Synkronlyd er en form for lyd i film. Synkron lyd er lyde, som passer direkte til begivenhederne i filmen. Typisk kan man se lydens kilde på skærmen, eller lige udenfor. Det meste synkronlyd er optaget på settet, men der er dog undtagelser. Effektlyde er lyde, som typisk lægges til for at give større realisme, men det kan også være åndedræt osv. Det kan også ske at optagelser af reallyden er i for dårlig kvalitet eller for utydeligt. Hvis dette er tilfældigt dubber man ofte replikker, det kan dog nemt se urealistisk ud.

Se også 
Asynkron lyd

Film
Asynkron lyd

Asynkron lyd er et filmisk virkemiddel, hvor lydkilden ikke kan ses i billedet. Asynkron lyde bruges ofte for at understøtte stemningen på billedet. Den meste brugt form for asynkron lyd er underlægningsmusik. Nogle instruktører (bl.a. Quentin Tarantino) er kendt for at bruge underlægningsmusik som synkronlyd.

Se også 
Synkronlyd

Eksterne henvisninger 
Scoop  – Filmlyd

Film
Baader-Meinhof (bandet)

Baader-Meinhof (ca. 1977-1981), dansk punkband der bl.a. spillede i Rockmaskinen og Saltlageret. Musikken var i starten elektronisk orienteret, men udviklede sig efterhånden til regulær hårdtpumpet punkrock. Medlemmerne talte bl.a. Morten "Wanker", Lars Erik "Tough", Jes "Blink" og Simon "Shalom". Bandet havde base i København. Blev startet af de to københavnske mytologiske punk-kultfigurer Samuel "Baader" og Adolph "Meinhof".

Bandet var kendt for deres heftige sceneoptræden, der bl.a. inkluderede kryds-stagediving med instrumenter, men også for deres spektakulære optræden i fuchsia-farvede rulamsheldragter og dykker masker. Tiden var til alternative udtryksmidler, og på mange måder omfavnede BM disse "punkede" tidsstrømninger.

Udover at have spillet live på stort set samtlige de tidlige københavnske punkscener, er bandet beskrevet i punkfanzinet "Iklipsx" (nr. 7, 1978), der i øvrigt var det første af sin art i Danmark, redigeret af bl.a. Sort Sol's Peter "Peter" Schneidermann.

Udgivelser 
 Zodiacs Parade / Here comes the red wave (Single) (1978) (Imaginary Records / IMR 27803)
 Join the rif-RAF / Don't mess around with punk history (Single) (1979) (Imaginary Records / IMR 27911)
 Boil your parents (live version) (re-release på tysk punk-compilation) (1979)

Eksterne henvisninger 
Link til Iklipsx (Artikel om Baader-Meinhof i Nr.7, sept 1978)

Punkgrupper fra Danmark
Musikgrupper fra 1977
Rowan Williams

Rowan Douglas Williams, baron Williams af Oystermouth PC FBA FRSL FLSW (født 14. juni 1950 i Swansea, Wales) 
blev valgt til ærkebiskop af Canterbury den 2. december 2002, og han var ærkebiskop indtil 31. december 2012. Dermed var han leder af den engelske kirke og symbolsk, åndeligt overhoved for den anglikanske kirke på verdensplan. Han har en fortid som bl.a. professor i teologi ved Oxford Universitet, biskop af Monmouth og ærkebiskop af Wales. 

I januar 2013 blev han "Master of Magdalene College" på Cambridge Universitet.

Eksterne henvisninger 

Teologer fra Storbritannien
Personer fra Wales
Personer fra Swansea
Anglikanske kirke
Ærkebiskopper af Canterbury
Crossbench life peers
Briter i 1900-tallet
Briter i 2000-tallet
Æresdoktorer ved University of Cambridge
Grønt bælte

Et grønt bælte er i britisk byplanlægning et koncept for at kontrollere byers vækst. Det første grønne bælte blev oprettet i 1955 rundt om London af boligminister Duncan Sandys. Konceptet består af at der oprettes en ring rundt byer hvor det er restriktioner på byggeri, så man beholder naturområder.

Politik 
Den politik som ligger bag grønne bælter stammer fra regeringens Planning Policy Guidance Note 2: Green Belts, et dokument om reguleringspolitik. Lokale myndigheder er ikke bundet af dokumentet, men bliver stærkt anbefalet at følge principperne når de vurderer reguleringsændringer som kan føre til urbanisering af nye områder, eller når de har planer om at indføre et grønt bælte. 

Det er defineret fem mål for grønne bælter:

 At stoppe uhindret spredning af store, tæt bebyggede områder
 At hindre nabobyer i at smelte sammen
 At beskytte landsbyer mod at blive inddraget i byerne
 At bevare historiske byers specielle karakter
 At bidrage til byfornyelse ved at opfordre til genbrug af ejendomme frem for nybygning

Det man anser for at være de bedste fordele og muligheder med grønne bælter er:

 Mulighed for at finde åbne naturområder nær byerne
 Mulighed for fritidsaktiviteter i naturen 
 Bevaring af oprindeligt landskab
 Sikring af miljøinteresser
 Bevaring af dyrket mark, skov og anden ejendom knyttet til primærnæringer

Områder med grønne bælter i England 

I 2003 udgjorde 14 områder med grønne bælter omkring 13 procent af Englands areal. Områderne opstillet efter størrelse:

Storbritanniens geografi
Naturbeskyttelse
Trammuseum Schepdaal

Tramsite Schepdaal er et lille sporvognsmuseum lidt udenfor Bruxelles. Sporvognsmuseet åbnede 1962.
Har fra 1993 – april 2009 været lukket grundet ombygning.
Trammuseum Schepdaal har sporvogne fra selskabet: NMVB – Nationale Maatschappij van Buurtspoorwegen / SNCV – Société Nationale des Chemins de fer Vicinaux.

Ekstern henvisning 
 Trammuseum Schepdaal – officiel website
 Trammuseum Schepdaal – privat website

Sporvejsmuseer
Bruxelles
Museer i Belgien
Museer etableret i 1962
Nordisk Atlantsamarbejde

Nordisk Atlantsamarbejde (NORA) er en grænseregional komité under Nordisk Ministerråds regionalpolitiske samarbejdsprogram, der fungerer som et mellemstatligt samarbejde. Den nordiske forankring og den projektorienterede arbejdsform giver NORA et godt grundlag for at iværksætte transnationalt samarbejde baseret på nordiske målsætninger og værdier.

NORA finansieres af Nordisk Ministerråd suppleret med et nationalt bidrag fra samarbejdets fire deltagere Færøerne, Grønland, Island og Kystnorge. NORAs komité, som består af tre medlemmer fra hvert af de fire deltagerlande, fastlægger den overordnede linje for NORAs arbejde i en flerårig strategi. NORAs hovedsekretariat er beliggende i Tórshavn på Færøerne. I de øvrige lande bemander fire kontaktpersoner sekretariaterne i Island, Grønland, Syd- og Vestnorge samt Nordnorge.

NORA skal bidrage til at styrke samarbejdet i regionen for at gøre Nordatlanten til en kraftfuld nordisk region kendetegnet ved en stærk, bæredygtig økonomisk udvikling. Det sker bl.a. ved at styrke samarbejdet mellem erhvervsvirksomheder og forsknings- og udviklingsorganisationer på tværs af landegrænserne.

Målsætning 
Det er således NORAs opgave: 
at skabe politiske og faglige arenaer, hvor nordatlantiske problemstillinger drøftes og strategier og fælles initiativer udvikles
at formidle og iværksætte projektsamarbejde
at virke for udvikling i overensstemmelse med nordiske principper for bæredygtighed 
at udvikle NORA til en attraktiv platform for nordisk samarbejde med nabolandene

Atlantsamarbejde
Sangerhausen

Sangerhausen er administrationsby i landkreis Mansfeld-Südharz i den tyske delstat Sachsen-Anhalt. Den ligger i den sydvestlige del af delstaten ved grænsen til Thüringen.

Geografi 
Sangerhausen ligger mellem Magdeburg og Erfurt, mellem Göttingen og Halle. Sangerhausen ligger ved en frugtbar dal, Goldene Aue, mellem bjergkæderne Harzen og Kyffhäuser, som gennemløbes af floden Helme. Gennem selve byen løber floden Gonna.

Landsbyer og bebyggelser 
Landsbyer:

Bydele:
 Hayda (Ortschaft Wippra)
 Meuserlengefeld (Ortschaft Lengefeld)
 Paßbruch (Ortschaft Rotha)
 Popperode (Ortschaft Wippra)

Bebyggelser:
 Beinschuh
 Brühl
 Engelsburg
 Eschental
 Helmstal
 Im Schlag
 Kosterrohrbach (Ortschaft Oberröblingen)
 Kupferhütte
 Ludwigstrauch
 Sankt Julian
 Schiffahrt
 Schlösschenkopf (Ortschaft Lengefeld)
 Stollenmühle
 Talsperre (Ortschaft Wippra)
 Taubenberg
 Walkmühle
 Weinlager
 Wilhelmshöhe
Young Buck

Young Buck (født 15. marts 1981) er en rapper som er født og opvokset i Nashville, han var med i Gruppen G-unit, indtil april 2008. 
Young Buck har udgivet 2 solo albums på G Unit.
Straight Outta Cashville (2004) & Buck The World (2007).

Udover det har han sit eget label, som hedder Cashville Records, hvor han har signet, C-Bo & Outlawz.

Eksterne henvisninger 
 
 

Rappere fra USA
Gråkloster (Slesvig)

Gråkloster (tysk: Graukloster) var et kloster i Slesvig by. Klostret blev oprettet i 1232 (før var det en dansk kongsgård) og tilhørte franciskanerorden (gråbrødre). Det menes oprettet af kong Valdemar Sejr (Valdemar 2.) og hertug Abel. Klostret er viet til Sankt Paul. Efter reformationen blev klostret overtaget af byen. Kirken blev indrettet til rådhus, der i 1793 blev revet ned. Resten af klosteret har senere været anvendt som hospital.

Gråklostrets middelalderlige rester står endnu og kan ses tydeligt på bagsiden af det nuværende rådhus. Slesvigs nuværende rådhus med hertugdømmets stændersal opstod i 1800-tallet i forbindelse med det gamle klosteranlæg.

Se også 

 Sankt Hans Kloster (Slesvig)

Tidligere danske klostre
Klostre i Slesvig-Holsten
Franciskanske klostre
Slesvig by
Danmark i 1200-tallet
Allstedt

Allstedt er en by i landkreis Mansfeld-Südharz i den tyske delstat Sachsen-Anhalt. Den ligger kun få km fra grænsen til Thüringen og er administrationsby i Verwaltungsgemeinschaft Allstedt-Kaltenborn.

Geografi 
Allstedt ligger ved det lille vandløb Helme, der kommer fra vest, men drejer mod syd og løber ud i Unstrut få km syd for delstatsgrænsen. Helme danner her sammen med Unstrut en frugtbar flodslette, Das Ried. Nord for Allstedt begynder udløbere af den sydlige del af Harzen, mod vest ser man de markante Kyffhäuserbjerge. Mod syd, på den anden side af den brede Unstrutdal, ligger bjergryggen Hohe Schrecke. Sydøst for Allstedt ligger Naturpark Saale-Unstrut-Triasland.

Personer der er forbundet med byen 
 Johann Wolfgang von Goethe, arbejdede nogle år på slottet i Allstedt
 Thomas Müntzer, (1523-1525) virkede i Allstedt

Eksterne henvisninger 

 www.allstedt.info
Lis

Lis er et pigenavn, der er en kortform af Elisabeth. Navnet forekommer også i formerne Liss og Liz, og omkring 18.500 danskere bærer et af disse navne ifølge Danmarks Statistik.

Kendte personer med navnet
Lis Adelvard, dansk skuespiller.
Lis Groes, dansk folketingsmedlem og minister.
Lis Hartel, dansk rytter.
Lis Løwert, dansk skuespiller.
Liz Mitchell, jamaicansk sanger i Boney M.
Lis Møller, dansk journalist og politiker.
Lis Smed, dansk skuespiller.
Lis Sørensen, dansk sanger og musiker.

Navnet anvendt i fiktion
Liz Imbrie er en person i filmen Natten før brylluppet. Hun spilles af Ruth Hussey.
Liz er en figur i filmen High Fidelity. Hun spilles af Joan Cusack.

Noter

Se også
 LIS

Pigenavne
Else

Else er et pigenavn, der er en nordisk kortform af Elisabeth. Navnet forekommer også i formerne Elsa og Elsie, og i Danmark bærer næsten 28.000 et af disse navne ifølge Danmarks Statistik.

Kendte personer med navnet
Else Alfelt, dansk maler.
Else Winther Andersen, dansk folketingsmedlem og minister.
Elsa Beskow, svensk forfatter og maler.
Else Brems, dansk mezzosopran.
Elsa Brändström, svensk sygeplejerske og humanist.
Else Colber, dansk skuespiller.
Else Faber, dansk forfatter.
Else Fischer, dansk forfatter og journalist.
Else Frölich, dansk skuespiller. 
Elsa Gress, dansk forfatter.
Else Hammerich, dansk lærer og EU-parlamentariker.
Else Marie Hansen, dansk skuespiller og sanger (kendt som Else Marie).
Else Hvidhøj, dansk skuespiller.
Else Højgaard, dansk skuespiller.
Else Jarlbak, dansk skuespiller.
Else Kornerup, dansk skuespiller.
Elsa Kourani, dansk skuespiller.
Else-Marthe Sørlie Lybekk, tidligere norsk håndboldspiller
Else Moltke, dansk forfatter.
Elsa Morante, italiensk forfatter.
Else Marie Pade, dansk komponist.
Else Petersen, dansk skuespiller.
Elsa Sigfuss, islandsk/dansk sanger.
Else Skouboe, dansk skuespiller.
Else Zeuthen, dansk politiker og kvindesagsforkæmper.

Navnet anvendt i fiktion
Elsa er en figur i operaen Lohengrin af Richard Wagner.
Stuepigen Elsie er en af hovedpersonerne i Robert Altmans film Gosford Park.

Noter

Pigenavne
Hinrich Ringerinck

Hinrich Ringerinck (død 1629 i København) var en tysk-dansk billedskærer fra Flensborg. Han menes at være indvandret fra Westfalen. Han nævnes første gang som stenhugger i Flensborg i 1583. Endnu i 1626 virkede han i Flensborg, men drog derefter til København, hvor han døde i 1629.

Gennem 40 år udførte Hinrich Ringerinck en række store billedskærerarbejder i Sønderjylland. Han var medlem af Flensborgs snedkerlav og måtte beskæftige en enkelt snedkersvend. 

Gennem 40 år udførte Ringerinck en lang række billedskærerarbejder. Orgelpulpituret i Vor Frue Kirke i Flensborg fra 1604 anses for at være hans hovedværk. Ringerincks værker kan stadig ses: Mariekirkens altertavle (1598), Helligåndskirkens prædikestol (1602), prædikestolen i Dybbøl Kirke (1605), prædikestolen i  Nybøl Kirke (1608), prædikestolen (1610) og døbefonten (1613) i Kliplev Kirke. 

Værkstedet producerede også udskårne kister, vindeltrapper, skabe og snitværksdele til verdslige møbler.

Kilder 
 

Personer fra Flensborg
Personer i Dansk Biografisk Leksikon
Danskere i 1500-tallet
Danskere i 1600-tallet
Billedskærere fra Danmark
Stenhuggere fra Danmark
Ukkel

Fransk: Uccle el. nederlandsk: Ukkel er en by i Belgien. Byen udgør i dag en del af hovedstadsregionen Bruxelles. Indbyggertallet er pr. 1. februar 2008 på 76.821, og byen har et areal på 22,91 km².

Ukkel ligger i den sydlige del af hovedstadsregionen og huser en del af skoven Forêt de Soignes/Zoniënwoudegt. Beboelsen hører til i den fornemme ende af Bruxelles med tilsvarende høje lejepriser.

Historie 
Ifølge overleveringen blev kirken Sint-Pieter Kerk indviet i Ukkel i 803 af pave Leo III i overværelse af Karl den store og biskoppen i Liège, Gerbaldus. I de følgende århundreder byggede adskillige adelsfamilier godser i området og tog residens her. I 1467 grundlagde Isabella af Portugal (1397-1471), der var gift med  Filip den gode (1396-1467), hertug af Burgund, et franciskanerkloster i Ukkel. Senere blev Ukkel hovedsæde for domstolen for området, inklusiv Bruxelles. I den tidlige del af historien beholdt byen dog en landlig karakter og fik sin hovedindtægt fra skov- og landbrug.

I 1795 blev Ukkel slået sammen med naboområderne til en kommune med egen borgmester og eget byråd. Man måtte dog vente til 1828, før de hollandske myndigheder tillod opførelsen af det første rådhus. Denne periode var præget af økonomisk fremgang og vækst, stimuleret af den nære beliggenhed ved to hovedveje, der forbandt Bruxelles med det foretagsomme syd. Et nyere og større rådhus blev bygget mellem 1872 og 1882. Bankdirektør og filantrop, Georges Brugmann, bidrog en stor del til urbaniseringen af byen omkring år 1900.  Til trods for den hastige vækst i bymæssig bebyggelse lykkedes det Ukkel at bevare en stor del af de grønne arealer uberørt, hvilket i dag er medvirkende til at tiltrække hovedstadens velhavende indbyggere.

Opkaldt efter Uccle/Ukkel 
 Hønserace. I det tidlige 20. århundrede opdrættede Michel van Gelder i Ukkel en ny hønserace, der blev opkaldt efter byen: fr.:Le Barbu d'Uccle, nl.:Ukkelse Baardkriel, da.:Ukkelse Skæghøns, en.:Uccle Bearded, ty.:Ukkelsche Bartzwerge.
 Pæresort. Sorten Marie Louise d'Uccle skulle være lavet af Mr. Gambier i Uccle, og et træ af denne sort bar frugt første gang i 1846. Omtalt i Bredsteds danske pomologi i 1890.
 Hunderace. En af stamfædrene til Belgisk Hyrdehund var hunden, Picard d'Uccle, en af de første sorte, langhårede hunde.

Kendte mennesker fra Uccle/Ukkel 
Pierre Harmel (født 1911), politiker og juraprofessor, premierminister i 1965-66, formand for senatet 1973-77 
Marc Dutroux (født 1956), forbryder 
Mathilde af Belgien (født 1973), Dronning af Belgien 
Axel Merckx (født 1972), cykelrytter, kørte for T-Mobile Team (2007)
Vincent Kompany (født 1986), fodboldspiller, spiller for Manchester City.

Eksterne henvisninger 
Ukkels officielle hjemmeside  på fransk og hollandsk
Om Ukkels kirker på fransk

Byer i Belgien
Kommuner i Belgien
Bruxelles
Hettstedt

Hettstedt er en by i det sydlige Harzvorland i landkreis Mansfeld-Südharz i den tyske delstat Sachsen-Anhalt. Den ligger cirka 50 km syd for Magdeburg, og 40 km nordvest for Halle (Saale), og er administrationsby for Verwaltungsgemeinschaft Hettstedt. Hettstedt ligger i den sydøstlige ende af Harzen ved floden Wipper.

Byen er kendt for den tidligere kobberminedrift og en stadig betydningsfuld Nichteisen-Metallurgi, såsom sølv og små mængder nikkel og guld.

I Kaiser Friedrichminen tæt på byen, blev den første dampmaskine i Tyskland taget i brug, den
23. august 1785. Hettstedt er nævnt så tidligt som 1046; i 1220 var der et slot, og i 1380 fik den købstadsrettigheder. Byen hørte i en periode under Sachsen, og kom under Preussen i 1815.

Eksterne henvisninger 

 Billeder og bidrag til byhistorien 

Harzen
Irlands flag

Det irske nationalflag (An Bhratach Náisiúnta på irsk) er en trikolore af grøn, hvid og orange. Forholdet mellem højde og bredde er  1:2 Den grønne farve symboliserer den katolske menighed, den orange den protestantiske og den hvide del symboliserer freden mellem de to grupper.

Det blev Irlands (Republikken Irland) nationalflag i 1919.

Referencer

Henvisninger 

Flag fra Europa
Flag
Nationale flag
Caxias do Sul

Caxias do Sul er en by i det sydlige Brasilien i delstaten Rio Grande do Sul.

Lufthavne 

Festa da Uva

Eksterne henvisninger 

Byer i Brasilien
Para-cykelsport

Para-cykelsport er cykelsport for personer med handicap. Det kan f.eks. være folk med handicap som blindhed, cerebral parese o.lign. Vedkommende får hjælp af en seende og styrende fører, idet der køres på tandem-cykel, 3-hjulet cykel eller specielle cykler hvor man ligger ned fremdriften kommer fra hænderne. Para-cykelsporten har siden 2002 været en del af UCI.

Cykelsport
Trammuseum Thuin

Trammuseum van de ASVi er et sporvejsmuseum beliggende i Thuin i Belgien. Museet åbnede 15. august 2004 og drives af Association pour la Sauvegarde du Vicinal (ASVi).

Museets samling består først og fremmest af smalsporet materiel fra Vicinal Nationale Maatschappij van Buurtspoorwegen (NVMB), hvoraf de fleste blev benyttet på Charlerois omfattende sporvejsnet. Materiellet er opstillet i en museumsbygning i Thuin. Herfra køres der ad en museumslinie mellem Thuin (Ville Basse) og Lobbes på en rest af den tidligere sporvejslinie 92 til Anderlues. Linjen, der er metersporet, drives med diesel og elektricitet.

Eksterne henvisninger 

 Association pour la Sauvegarde du Vicinal (ASVi) – Museets officielle hjemmeside 

Sporvejsmuseer
Museer i Belgien
Museer etableret i 2004
Abberode

Abberode er en kommune i landkreis Mansfeld-Südharz i den tyske delstat Sachsen-Anhalt. Den er en del af Verwaltungsgemeinschaft Wipper-Eine.

Geografi 
Abberode ligger i 320 meters højde i Harzen, begrænset mod nord af dalen til floden Wiebeck og mod syd af Einedalen.

Landsbyer 
 Abberode
 Steinbrücken
 Tilkerode
SNCF

SNCF (Société Nationale des Chemins de fer Français) er et fransk statsejet jernbaneselskab. 

Selskabets linjer udgør 32.000 km, hvoraf de 14.500 km er elektrificerede og 1.800 km er til højhastighedstog og har i 2008 180.000 ansatte. 

SNCF blev oprettet i 1938 gennem nationaliseringen af landets fem største jernbaneselskaber.

Eksterne henvisninger 

Officiel hjemmeside 

Jernbaneselskaber i Frankrig
Transport i Frankrig
Statsejede virksomheder fra Frankrig